Glasgova Lernejo de Arto

La Glasgova Lernejo de Arto (angle Glasgow School of Art, akronime GSA; skotgaele Sgoil-ealain Ghlaschu) estas altlernejo pri arto kun sidejo en Glasgovo, Skotlando, ofertante bakalaŭrajn gradojn, postbakalaŭrajn premiojn (kaj instruitajn kaj esplor-gviditajn), kaj doktorecojn pri arkitekturo, belartoj kaj dezajno. Ĉi tiuj ĉiuj estas aljuĝitaj de la Universitato de Glasgovo. La lernejo troviĝas en pluraj konstruaĵoj ĉirkaŭ Renfrew Street en la centro de Glasgovo, sur Garnethill, areo unue evoluigita de William Harley de Blythswood Hill en la fruaj 19-aj jaroj. La plej fama el ĝiaj konstruaĵoj estis desegnita de Charles Rennie Mackintosh kaj Margaret Macdonald Mackintosh en fazoj inter 1896 kaj 1909. La samnoma Mackintosh Building baldaŭ fariĝis unu el la ikonecaj famaĵoj de la urbo, de internacia famo. Ĝi estas pioniro de la Moderna Stilo (brita Secesia stilo). La konstruaĵo estis grave difektita de incendio en majo 2014 kaj detruita de dua incendio en junio 2018, restante nur la elbruligita ŝelo. Planoj ekzistas por ĝia rekonstruo laŭ la stilo kaj enhavo de Charles Rennie Mackintosh. Referencoj Eksteraj ligiloj Oficiala retejo GSA Tvitera konto Studenta Asocio de Glasgova Lernejo de Arto Historiaj internaj fotoj de la Glasgova ArtlernejoArkivigite je 2014-10-19 per la retarkivo Wayback Machine la 19-a de oktobro 2014 ĉe la Wayback Machine Glasgow School of Art Fotoj antaŭ kaj post la du incendioj